<classify> Kampuni ya Bahati Nasibu ya Sport Pesa leo Ijumaa Agosti 23, 2019 imemwaga mkwanja kwa Klabu ya Simba baada ya timu hiyo kuwatembelea ofisini kwao Coco Beach jijini Dar es Salaam. Mkurugenzi wa Utawala na Utekelezaji kutoka SportPesa Tanzania, Abbas Tarimba amesema, amewakabidhi Kombe la Ligi Kuu Bara kwa Nahodha Msaidizi wa klabu hiyo, Mohammed Hussein Zimbwe Jr pamoja na hundi ya milioni 150. Tarimba ameongeza kuwa wametoa pia hundi ya shilingi milioni 50 kama zawadi baada ya kufanikiwa kufika hatua ya robo fainali ya Ligi ya Mabingwa Afrika. Tunawapa Sh 50, milioni kwa ajili ya kufika hatua ya robo fainali Ligi ya Mabingwa Afrika, Shilingi milioni 100 kwa ajili ya kuchukua ubingwa wa Ligi Kuu Bara, zawadi hizi ni nje ya mikataba yao, amesema Tarimba. Ofisa Mtendaji Mkuu wa Simba, Crescentius Magori amesema mafanikio hayo ni kutokana na nguvu ambayo wanaipata kutoka kwa wadhamini wao SportPesa. Tunawahidi wadhamini wetu kwa zawadi hii ya pesa ambayo watatupatia imetuongezea kufanya vizuri msimu uliopita na tutafanya vizuri msimu ujao, amesema Magori.  <topic>: MICHEZO 